Ego Hernaudus Buticularius, miles, notum facio omnibus presentes litteras inspecturis quod eleemosinam quam Aurardus de Rucia dedit Beato Benedicto et Beatae Mariae de Castronovo, quae de feodo meo erat, quitto, laudo et concedo, et Hernaudus filius meus similiter quittavit, laudavit et concessit in perpetuum possidendum eisdem et habendum. Quod ut ratum sit, praesentem paginam sigilli mei munimine roboravi. Actum anno M° CC° XVIII°, mense martio.